Kaart
Sepa tänav, 2016. aastal
Sepa tänav, 2013. aastal
**Sepa tänav** on tänav Tallinnas Põhja-Tallinna linnaosas Kopli asumis.

Tänav algab Kopli tänavalt ja Maleva tänavaga ristudes jätkub kahe haruna ja lõppeb tupiktänavana.

Sepa tänav sai nime 16. oktoober 1951. Varem kandis see nime **Piiri tänav.** Praegune nimi kuulub ametinimetuste sarja.

Ajalugu
-------

Vene-Balti laevaehitustehase asumi töölisbarakid ehitati nn liinidele (1. 2. 3. 4. 5.) ja Sepa ning Kaevuri tänavale paralleelselt reastatud kompaktsete gruppidena. Need on kitsa keskkoridoriga kahekorruselised puumajad, igal korrusel 16 kööktoa tüüpi 12 m² korterit. WC-sid oli igal korrusel 2, kõigis majades oli elekter.

 *Pikemalt artiklites Vene-Balti laevaehitustehas, Vene-Balti asum ja Kopli liinid*
Veetorn, 2013. aastal
Sepa tänava veetorn 2022. aasta mais
Sepa 10 // Maleva tänav 20 on säilinud Vene-Balti laevaehitustehase veetorni alumine, kiviosa. PSM hospidali maa-alale asus 1921. aastal Kalevi pataljon, 4. jalaväepolgu ja 10. jalaväerügemendi pataljon asus kuni 1940. aastani praegusest Sepa tänavast ida pool ning Maleva põigu piirkonnas, tänapäeva Sepa, Pardiloigu, Maleva ja Maleva põigu vahelisel alal. Pataljoni sõjaväelinnak põletati maha 1941. aasta augustis, kui Punaarmee Tallinnast lahkus.

1970.–1980. aastatel üritati endises Vene-Balti asulas Sepa tänava ääres turgu rajada, praeguseks on sellest nn Sepa turust alles vaid tühi, terrassidena mere poole laskuv plats. Sepa tänaval, Sepa 19 tegutses Eesti NSV ajal Teeninduskombinaadi "Kiir" saun nr. 10.

Aadressil Sepa 6 tegutses septembrist 2009 kuni 28. septembrini 2015 supiköök, mille asutasid SA Sõbra Käsi ja Põhja-Tallinna sotsiaalhoolekande osakond. Asutus lõpetas majas tegevuse seetõttu, et Tallinn müüs Kopli liinid kinnisvaraarendajale, ning linna ja supikööki haldava sihtasutuse vaheline leping lõppes. Enne supikööki toimetasid Eesti NSV ajal hoones Sepa tööstuskauplus ja seejärel koloriitne Sepa baar. Ehitist ehtis ka tänavasilt "Sepa 4". 25. novembril 2016 hoone lammutati.

2015. aastal otsustas Tallinna linnavalitsus müüa enampakkumise tulemusena Kopli liinide ala kinnistud müüa 1,9 miljoni euro eest osaühing Fund Ehitusele.

Galerii
-------

* Sepa tn 5 // 1. liin, 2016. aastalSepa tn 5 // 1. liin, 2016. aastal
* Sepa tn 5 // 1. liin, 2016. aastalSepa tn 5 // 1. liin, 2016. aastal
* Sepa tn 16 katlamaja ja korstenSepa tn 16 katlamaja ja korsten
* Sepa 19Sepa 19
* Sepa 31 (vasakul) ja algne Sepa 20 (paremal), 2016. aastalSepa 31 (vasakul) ja algne Sepa 20 (paremal), 2016. aastal
* Algne Sepa 20, 2016. aastalAlgne Sepa 20, 2016. aastal
* Sepa 31, 2016. aastalSepa 31, 2016. aastal
* Kaevuri tänav 2 // Sepa tänav, 2016. aastalKaevuri tänav 2 // Sepa tänav, 2016. aastal
* 
*

Viited
------

1. ↑   (vaadatud 28.01.2016)
2. ↑
3. ↑  Aleksander Kivi. Tallinna tänavad. Tallinn, 1972, lk. 113
4. ↑  Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 293.
5. ↑  Põhja-Tallinna Valitsus teatab Maleva tn 20//Sepa tn 10 kinnistu detailplaneeringu avalikust väljapanekust, www.tallinn.ee (vaadatud 17.01.2020)
6. ↑  TALLINN MALEVA, Maleva 20, www.veetornid.ee (vaadatud 17.01.2020)
7. ↑  Robert Nerman, Legendaarses Kalevi pataljonis olid tähtsad ka sport ja seltsielu, www.postimees.ee, 9. juuni 2006
8. ↑  Oliver Orro, KOPLI: PENDELDUSED MINEVIKU JA TULEVIKU VAHEL, kes-kus.ee, Mai 2017
9. ↑  Tallinna kommunaalmajandus 1940-2011, lk 429
10. ↑  Jonatan Karjus (29. september 2017). "Eesti suurim supiköök sulges uksed". *Postimees*. Vaadatud 16. detsembril 2017.
11. ↑  Romet Kreek (27. november 2016). "ÄRILEHE FOTOD: Kopli lõpp. Sepa poodi pole enam". *Ärileht*. Delfi. Vaadatud 16. detsembril 2017.
12. ↑  Linnavalitsus otsustas müüa Kopli liinid Fund Ehitusele, www.err.ee, www.err.ee

Välislingid
-----------

|  |  |
| --- | --- |
|  | Pildid, videod ja helifailid Commonsis: **Sepa tänav (Tallinn)** |

| * v
* r
Kopli asumi tänavad |
| --- |
| Tänavad | 
Alasi tänav · Amburi tänav · Ankru tänav · Kaevuri tänav · Kaluri tänav · Ketta tänav · Kilbi tänav · Klaasi tänav · Kopli tänav · Kopliranna tänav · 1. liin · 2. liin · 3. liin · 4. liin · 5. liin · Liinivahe tänav · Maleva põik · Maleva tänav · Marati tänav · Meeruse tänav · Neeme põik · Neeme tänav · Pardiloigu tänav · Pelguranna tänav · Pärnulõuka tänav · Sepa tänav · Sirbi tänav · Süsta tänav · Treiali tänav · Turvise tänav · Uus-Maleva tänav · Vasara tänav |